प्रधानमन्त्री केपी शर्मा ओलीले आफू छिमेकी मित्रराष्ट्र चीनको औपचारिक भ्रमणमा प्रस्थान गर्नुअघि कार्यवाहक प्रधानमन्त्रीको जिम्मेवारी उपप्रधानमन्त्री एवं रक्षामन्त्री ईश्वर पोखरेललाई दिनुभएको छ ।
संघीय मामिला तथा सामान्य प्रशासन मन्त्रालयले खर्च हुन नसकेको रकम फिर्ता गर्न सबै स्थानीय तहलाई निर्देशन दिएको छ । चालु आर्थिक वर्षको अनुदानमा वितरण गरिएको रकम खर्च हुन नसकेको फिर्ता गर्न परिपत्र गरिएको छ ।
बाजेको सेकुवा रेष्टुरेन्टका विभिन्न आउटलेट बन्द गरिएपछि मजदुरहरु बिचल्लीमा परेका छन्। वर्षौँदेखि कार्यरत थलो प्रहरीले बन्द गरेपछि रोजीरोटी खोसिएको भन्दै मजदुर आन्दोलनमा उत्रने तयारीमा छन्। ३३ किलो सुन तस्करी, सनम शाक्य हत्या प्रकरणमा छानबिन गर्न बनेको समितिले काठमाडौं उपत्यकाका ६ वटा आउटलेटमा सिल गरेपछि उनीहरुको जागिर गुमेको हो। रेष्टुरेन्ट सञ्चालक चेतनाथ भण्डारी सुन तस्करीमा संलग्नता रहेको तथा आर्जन गरेको रकम रेष्टुरेन्टमा लगानी गरेको छानबिन समितिले दाबी गरेको छ। ‘हामीले काम गर्ने थलोमा एक्कासी प्रहरी आएर शिल लगाइदिएको छ। सञ्चालकको अपराधमा हामीले समेत दण्ड पाएका छौँ’ १० वर्षदेखि सेफका रुपमा कार्यरत श्यामसुन्दर हेम्बा श्रेष्ठले भने, ‘हाम्रो रोजीरोटी खोसिएको छ, अब के गर्ने थाहा छैन।’ श्रेष्ठले तलब पाउने मुखैमा रेष्टुरेन्ट बन्द हुँदा गुजारा गर्न गाह्रो परेको समेत बताए। यद्यपीसरकारले गर्ने छानबिनमा आफूहरुले समेत साथ दिने बताउँदै उनले सञ्चालकले अपराध गरेको भए उनीमाथि कारबाही हुनुपर्नेमा जोड दिए। तर रेष्टुरेन्ट नै बन्द गरेर मजदुरहरुलार्ई बेरोजगार बनाउन नहुने श्रेष्ठको माग छ। विगत ९ वर्षदेखि हाउस किपिङका रुपमा कार्यरत सुशिला तामाङले रेष्टुरेन्ट बन्द हुँदा बिचल्ली भएको बताइन्। ‘हामी रासनपानी उधारोमा लिएर गुजारा गर्ने मजदुर हौँ। महिना मरेपछि कोठा भाडा, बच्चाको फी र राशनको पैसा तिर्नुपर्छ। तलब पाउने मुखैमा रेष्टुरेन्ट बन्द भएपछि बिचल्ली भएको छ’, तामाङले भनिन्। उनले एक महिनाको तलब नपाएको तथा सञ्चयकोषमा जम्मा हुँदै आएको रकम कसरी पाउने भन्ने अन्योल रहेको बताइन्। बाजेको सेकुवा बन्द भइरहने हो भने सरकारले आफूहरुलाई रोजगारी दिनुपर्ने तामाङको भनाइ छ। कामदारहरुले ब्यक्तिलाई कारबाही गर्नुपर्नेमा संस्थालाई लक्षित गरेर कारबाही प्रक्रिया अघि बढाइएको भन्दै असन्तुष्टि जनाएका छन्। बाजेको सेकुवामा २ सय मजदुर कार्यरत छन्।
रोस्तोभ — रुसमा विश्वलाई आफ्नो हैसियत के हो भनेर देखाउने संकेत ब्राजिलले दिइसकेको छ । तर आइतबार विश्वकपको समूह ‘ई’ को पहिलो खेलमा जब्बर स्वीट्जरल्यान्डसँग उत्रँदा टोलीले आफ्नो उत्कृष्ट तयारीलाई निरन्तरता दिनुपर्नेछ । टिटेको प्रशिक्षणमा पाँचपल्टको विश्व च्याम्पियन ब्राजिलले उत्कृष्ट खेल्दै आएको छ । रुस विश्वकपलाई छनोट हुने पहिलो राष्ट्र पनि ब्राजिल हो । जबकि दक्षिण अमेरिकी छनोट चरणमा ब्राजिलको सुरुआत निकै दयनीय पारामा भएको थियो । अन्तमा ब्राजिल शीर्षस्थानमा रहँदै रुसको टिकट काट्न सफल भयो । क्रोएसिया र अस्ट्रियासँगको अभ्यास खेलमा ब्राजिलले राम्रो प्रभाव देखाएको थियो । फरवार्डहरू विलियन, रोबर्टो फिर्मिनो, ग्याब्रियल जेसस, फिलिप कोटिन्हो र प्रमुख स्ट्राइकर नेयमर सबै राम्रो लयमा देखिएका थिए । पछिल्लो विश्वकप आयोजकको हैसियतमा खेलेको ब्राजिललाई सेमिफाइनलमा जर्मनीले ७–१ ले धुलो चटाइदिएको थियो । ब्राजिलको यस कमजोर प्रदर्शनले २०१५ र २०१६ को कोपा अमेरिकामा पनि निरन्तरता पायो । जसका कारण रक्षात्मक शैली अपनाएका प्रशिक्षक डुंगाले जागिरबाट हात धुनुपर्‍यो । उनकै स्थानमा टिटे ल्याइएको थियो । उनले साओ पाउलोको कोरिन्थिएन्सलाई २०१२ मा कोपा लिबेर्टाडोरेज कप दिलाएका थिए । कोरिन्थिएन्सले चेल्सीमाथि असुहाउँदो विजय हात पार्दै त्यसपछि क्लब विश्वकप नै जितेको थियो । विद्यालयमा शारीरिक शिक्षाका शिक्षक रहिसकेका टिटेले ब्राजिली टोलीलाई डुंगा र त्यसअघिका प्रशिक्षक लुइस फिलिप स्कोलारीको समयमा भन्दा धेरै आक्रामक बनाएका छन् । टिटेको प्रशिक्षणमा ब्राजिलले निकै लोभलाग्दो प्रदर्शन गरेको छ । टोलीले २१ मध्ये १७ खेल जितेको छ र १ खेलमा मात्र हारेको छ । उनले हरेक खेलमा नयाँ कप्तान बनाउने गरेका छन् । यसले खेलाडीलाई अतिरिक्त जिम्मेबारी बढाएर हौसला प्रदान गर्ने गरेको पाइएको छ । ब्राजिलले छनोट चरणमा चिरप्रतिद्वन्द्वी अर्जेन्टिनामाथि ३–० को जित हात पारेको थियो । हालैमात्र जर्मनीमाथि १–० को जितले ब्राजिललाई २०१४ को विश्वकपमा पाएको पराजयमा मानसिक रूपमा दबाबबाहिर राखेको छ । ‘७–१ को पराजय हाम्रो दिमागमा छैन, अब हाम्रो स्तर विश्व च्याम्पियन्स बराबर भइसकेको छ । हामी पुन: इतिहास लेख्न चाहन्छौं,’ ब्राजिली रक्षक थिएगो सिल्भाले भने । ‘हामीसँग ठूलो आत्मविश्वास छ,’ मिडफिल्डर पाउलिन्होले भने, ‘धेरै हिसाबमा ब्राजिलले राम्रो तयारी गरेको छ । यो फुटबलको एउटा हिस्सा हो । चार वर्षमा धेरै सिक्न सकिन्छ ।’ ब्राजिलले खेल्न लागेको स्वीट्जरल्यान्ड त्यही टोली हो, जो विश्व वरीयताको छैटौं स्थानमा छ । छनोट चरणमा लगातार नवौ खेल जितेपछि स्वीस टोली यो स्थानमा आएको हो । तर क्लब स्तरमा खेल्दा स्विस खेलाडीको प्रदर्शन ठीक उल्टो छ । विङ्गर जेर्डान साकिरी खेलेको क्लब स्टोक सिटी इंग्लिस प्रिमियर लिगबाट रेलिगेसनमा परेको थियो । ग्रानिट झाकाले आर्सनलबाट एकरुपको प्रदर्शन गर्न सकेनन् भने फरवार्ड ह्यारिस सेफेरोभिकले २०१८ मा पोर्चुगिज हस्ती बेन्फिकाबाट एउटै खेल प्लेइङमा खेलेनन् ।
प्रधानमन्त्री केपी शर्मा ओली मंगलबार चीनको भ्रमणमा जाँदै हुनुहुन्छ । उच्चस्तरिय भेटवार्ता र दुवै देशको थप सम्बन्ध विस्तार गर्न उहाँको भ्रमण हुन लागेको हो ।
तराई द्रुतमार्ग (एक्सप्रेस वे) को विस्तृत परियोजना प्रतिवेदन (डीपीआर) निर्माणका लागि ६ कम्पनी पहिलो सुचिकृत भएका छन् । डीपिआर निमार्णका लागि प्रस्ताव दर्ता गराएका १७ मध्ये ६ कम्पनी पहिलो चरणमा सुचीकृत भएका हुन् । दुु्रतमार्ग निर्माणको जिम्मा पाएको नेपाली सेनाले साढे ३ महिनाको समय राखेर प्रस्ताव माग गरेकामा एक नेपाली सहित १७ कम्पनी इच्छुक देखिएका थिए ।